Jürgen Klopp á hliðarlínunni í kvöld . AFP „ Þvílíkt lið og þvílík frammistaða í erfiðum leik , “ sagði Jürgen Klopp , knattspyrnustjóri Liverpool , eftir 2 : 0 - sigur á RB Salzburg á útivelli í Meistaradeild Evrópu í fótbolta í kvöld . Með sigrinum tryggði Liverpool sér toppsæti E-riðils og sæti í 16 - liða úrslitum . Salzburg byrjaði leikinn vel en eftir því sem leið á hann náði Livepool betri tökum . Í seinni hálfleik var Liverpool svo sterkari aðilinn . „ Þeir byrjuðu vel og gerðu sniðuga hluti til að komast á bak við okkur . Við náðum að verjast því vel . Í seinni hálfleik réðu þeir ekki við okkur og við skoruðum tvö glæsileg mörk . Við hefðum getað skorað sex eða sjö sem er klikkað . Við unnum leikinn og riðilinn og við erum glaðir . Við sköpuðum okkur góð færi og sérstaklega Salah , en svo skoraði hann úr erfiðasta færi kvöldsins . Ég skil ekki hvernig hann skoraði ekki meira . Það voru margir sem spiluðu vel . Þetta var erfiður leikur en okkur tókst þetta , “ sagði Klopp kátur .